**H O T Ă R Â R E**

**pentru modificarea Hotărârii Consiliului Județean Cluj nr. 186/2020 privind constituirea și organizarea comisiilor de specialitate ale Consiliului Judeţean Cluj, ca urmare a constituirii noului Consiliul Județean Cluj în data de 23 octombrie 2020**

Consiliul Judeţean Cluj întrunit în şedinţa ordinară;

Având în vedere Proiectul de hotărâre înregistrat cu nr. 13 din 26.01.2021 pentru modificarea Hotărârii Consiliului Județean Cluj nr. 186/2020 privind constituirea și organizarea comisiilor de specialitate ale Consiliului Judeţean Cluj, ca urmare a constituirii noului Consiliul Județean Cluj în data de 23 octombrie 2020, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 1844 din 25.02.2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 1844 din 25.01.2021 şi de Avizul cu nr. 1844 din 28.01.2021 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Hotărârea Consiliului Judeţean Cluj nr. 240/2020 privind constatarea încetării de drept, înainte de expirarea duratei normale, a mandatului de consilier județean al domnului Molnar Radu-Iulian;
* Încheierea civilă nr. 1/CC/2021 pronunțată de Tribunalul Cluj în data de 7.01.2021 prin care s-a dispus validarea mandatului de consilier județean pentru domnul Iepure Mihai Florin;
* Depunerea jurământului de către domnul Iepure Mihai Florin în calitatea acestuia de consilier județean;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 122 și art. 182 alin. (4) coroborate cu ale art. 124 și ale art. 139 alin. (6) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 81 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

 În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. I.** Se constatăîncetarea calităţii domnului Cosma Ovidiu-Călin de membru în Comisia de specialitate de sănătate și asistență socială, **denumită și Comisia nr. 5,** și se declară vacant locul acestuia în cadrul comisiei în cauză.

**Art. II. (1)** Domnul Cosma Ovidiu-Călin-consilier județean- se nominalizează în calitate de membru în **Comisia de patrimoniu și** servicii publice, **denumită și Comisia nr. 4,** în locul declarat vacant potrivit Hotărârii Consiliului Judeţean Cluj nr. 240/2020.

**(2)** Domnul Iepure Mihai Florin-consilier județean- se nominalizează în calitate de membru în Comisia de specialitate de sănătate și asistență socială, **denumită și Comisia nr. 5,** în locul declarat vacant potrivit art. I din prezenta hotărâre.

**Art. III.** Hotărârea Consiliului Judeţean Cluj nr. 186/2020 privind constituirea și organizarea comisiilor de specialitate ale Consiliului Judeţean Cluj, ca urmare a constituirii noului Consiliul Județean Cluj în data de 23 octombrie 2020, cu modificările ulterioare aduse prin Hotărârile cu nr. 201/2020, 240/2020 și 241/2020, se modifică după cum urmează:

1. La articol 1, lit. d) și e) se modifică și vor avea următorul cuprins:

**”d)** **Comisia de patrimoniu și servicii publice, denumită și Comisia nr. 4, comp**usă din 7 membri și **având următoarea componență:**

1) domnul Ciuta Cristian Ilie;

2) doamna Hodorogea Anca-Cristina;

3) domnul Arion Hadrian Virgil;

4) domnul Abrudan Traian;

5) domnul Balla Francisc;

6) domnul Cordoș Alexandru;

7) domnul Cosma Ovidiu-Călin.

**”e)** **Comisia de sănătate și asistență socială**, **denumită și Comisia nr. 5**, compusă din 7 membri și având următoarea componență:

1) doamna Mureșan Violeta;

2) domnul Molhem Mohammad Bashar;

3) domnul Drăghici Dumitru;

4) doamna Marc Marinela;

5) doamna Reș Eva;

6) domnul Chirteș Horea Dorin;

7) domnul Iepure Mihai Florin.”

**Art. IV**. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Administrație și Relații Publice.

**Art. V.** Prezenta hotărâre se comunică direcţiilor din cadrul aparatului de specialitate al Consiliului Judeţean Cluj; **Comisiei de patrimoniu și** servicii publice, **denumită și Comisia nr. 4;** Comisiei de specialitate de sănătate și asistență socială, **denumită și Comisia nr. 5;** domnului Cosma Ovidiu-Călin; domnului Iepure Mihai Florin; precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi pe pagina de internet “[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 14 din 28 ianuarie 2021**

*Prezenta hotărâre a fost adoptată cu 29 de voturi “pentru”, fiind astfel respectate prevederile legale privind majoritatea de voturi necesară.*